“Qatortol” savdo markazida yana yong‘in sodir bo‘ldi

23-sentabrga o‘tar kechasi “Qatortol” ulgurji savdo bozorida yana yong‘in sodir bo‘ldi. Majmuaning chap tomonidagi tovuq go‘shti mahsulotlari sotiladigan qismi olov ichida qoldi. Bu haqda “Darakchi” nashri xabar berdi. 

Chilonzor tumanida joylashgan mazkur savdo majmuasining 60 kvadrat metr maydoni yong‘indan zarar ko‘rgan. Yong‘inning kelib chiqish sabablari hali aniqlanmadi.
“Qatortol” savdo bozorida joriy yilning 30-avgust kuni ham katta yong‘in sodir bo‘lgani haqida avval xabar bergan edik. O‘sha kungi yong‘in oqibatida savdo kompleksining birinchi va ikkinchi qavatida joylashgan oziq-ovqat va kiyim kechak savdo do‘konlarining 20 foizi zarar ko‘rgan edi.